b'\n_START_ARTICLE_\nPoison\n_START_PARAGRAPH_\nPoison so ameri\xc5\xa1ka glam metal glasbena skupina, ki je najve\xc4\x8dji uspeh dosegla v 80. in 90.-ih letih prej\xc5\xa1njega stoletja. Po vsem svetu so do sedaj prodali ve\xc4\x8d kot 30 milijonov plo\xc5\xa1\xc4\x8d, samo v Zdru\xc5\xbeenih dr\xc5\xbeavah Amerike pa ve\xc4\x8d kot 15 milijonov. Deset hitov je bilo uvr\xc5\xa1\xc4\x8denih med "Top 40 of the Billboard Hot 100", vklju\xc4\x8dujo\xc4\x8d "Every Rose Has Its Thorn". Poison so na turneji leta 1999 z repertoarjem najbolj\xc5\xa1ih hitov spet po\xc5\xbeeli uspeh. Skoraj na vsakem koncertu so bile vstopnice razprodane. \xc4\x8clani skupine so izdali \xc5\xa1tevilne solo albume in igrali v uspe\xc5\xa1nih resni\xc4\x8dnostnih oddajah. Po petindvajsetih letih skupina \xc5\xa1e vedno aktivno deluje in izdaja plo\xc5\xa1\xc4\x8de. Od za\xc4\x8detka njihovega ustvarjanja v letu 1986 so Poison izdali osem studio albumov, \xc5\xa1tiri live albume in 28 radijskih singlov. \xc4\x8clani skupine so: Bobby Dall, C.C. DeVille, Bret Michaels, Rikki Rockett'